Държавен вестник, бр. 22, 2015 г., стр. 79

БРОЙ  22	
Д Ъ Р Ж А В Е Н  В Е С Т Н И К 	
СТР.  79  
(2) Ползвателят на помощта съхранява 
всички документи, свързани с подпомаганите 
дейности, за периода по ал. 1.
Чл. 54. (1) В срока по чл. 53, ал. 1 ползва­
телят на помощта е длъжен да:
1. използва подпомаганите активи и из­
пълнява подпомаганите дейности съгласно 
предназначението им, посочено в бизнесплана;
2. не продава, дарява, преотстъпва ползване­
то, да не отдава под наем активите – предмет 
на подпомагане, под каквато и да е форма, 
освен когато това се изисква по закон;
3. не променя местоположението на под­
помаганата дейност, когато проектът на 
ползвателя е бил одобрен за подпомагане 
поради съответствие с критериите за подбор, 
посочени в чл. 30, ал. 1, т. 6 и/или т. 11, или 
е получил по-висок размер на финансовата 
помощ поради изпълнение на условието по 
чл. 13, ал. 1, т. 4, с изключение на случаите, 
в които и след промяната на местоположе­
нието на подпомаганата дейност, ползвателят 
продължава да отговаря на тези критерии 
и/или това условие;
4. не преустановява подпомогнатата дейност 
поради други причини освен изменящите се 
сезонни условия за производство и/или пре­
доставяне на услуги;
5. запази съществуващия към датата на 
подаване на заявлението за подпомагане 
средносписъчен брой на персонала, както и 
броя на допълнително наетите въз основа 
на бизнесплана лица в случаите, когато про­
ектът е бил одобрен за подпомагане поради 
съответствие с критерия по чл. 30, ал. 1, т. 10.
(2) Изискванията по ал. 1, т. 1 и 2 не се 
прилагат при подмяната на оборудване с 
изтекъл амортизационен срок. Подмяната е 
допустима за новопроизведено оборудване със 
сходни характеристики и се осъществява след 
одобрение на РА.
(3) В случаите на проекти на признати 
групи/организации на производителите или за 
колективни инвестиции, преотстъпване полз­
ването на активите – предмет на подпомагане 
на съдружниците и/или акционерите и/или 
членовете на юридическите лица – кандидати, 
не се смята за неизпълнение на задължението 
по ал. 1, т. 2.
(4) Изискването по ал. 1, т. 2 ползвателят 
да не прехвърля правото на собственост не 
се прилага, когато собствеността върху акти­
вите – предмет на подпомагане, се прехвърля 
в резултат на прехвърляне на търговското 
предприятие на едноличния търговец – полз­
вател на помощта, на еднолично търговско 
дружество, в което той е собственик на 
капитала, съчетано със заличаване на едно­
личния търговец, както и в случаите, когато 
собствеността на активите се прехвърля от 
ползвателя на помощта – физическо лице, на 
еднолично търговско дружество, в което той е 
собственик на капитала. В тези случаи трябва 
да са спазени следните условия:
1. ползвателят на помощта – физическо 
лице или едноличен търговец, е отговарял на 
изискването на чл. 8, ал. 1, т. 3 към момента 
на кандидатстване, и
2. не е одобрен за подпомагане въз основа 
на получени точки по критерия за подбор, 
посочен в чл. 30, ал. 1, т. 1.
(5) В случаите по ал. 4, както и когато 
ползвателят на помощта е получил по-висок 
размер на подпомагане на основание чл. 12, 
ал. 2, т. 1, той или неговият правоприемник 
е длъжен да възстанови финансовата помощ 
в размер на разликата спрямо процента по 
чл. 12, ал. 1.
Чл. 55. Ползвателите на помощ застраховат 
активите, предмет на подпомагане, за срока, 
рисковете и при условията, посочени в дого­
вора за предоставяне на финансова помощ. 
Чл. 56. (1) Ползвателят на помощта е 
длъжен да предоставя на РА всяка поискана 
информация за осъществяването на подпо­
маганата дейност.
(2) Контрол за изпълнение изискванията на 
тази наредба, условията по договора за предос­
тавяне на финансова помощ, процедурите за 
възлагане на обществени поръчки по Закона 
за обществените поръчки, както и на доку­
ментите, свързани с подпомаганата дейност, 
може да бъде извършван от представители на 
РА, Министерството на земеделието и храни­
те, Сметната палата, Европейската комисия 
и Европейската сметна палата, Европейската 
служба за борба с измамите.
(3) На контрол по ал. 1 подлежат ползва­
тели на помощ, както и техните контрагенти 
по подпомаганите дейности.
(4) Когато Министерството на земедели­
ето и храните или Европейската комисия 
извършва оценяване или наблюдение на 
ПРСР 2014 – 2020 г., ползвателят на помощта 
предоставя на оправомощените от тях лица 
всички документи и информация, които ще 
подпомогнат оценяването или наблюдението.
Чл. 57. (1) Ако ползвателят на помощта не 
изпълнява задължение по тази наредба или 
по договора за предоставяне на финансова 
помощ след изплащане на каквато и да е част 
от финансовата помощ, РА може да поиска 
връщане от ползвателя на всички изплатени 
суми по договора. 
(2) Ако ползвателят на помощта не из­
пълнява задължение по чл. 53, РА изисква 
връщане на частта от изплатената финансова 
помощ, която е пропорционална на периода, 
за който задължението не е било изпълнено 
от ползвателя.
(3) Разплащателната агенция може да 
поиска връщане на изплатените по договора 
суми и когато:
1. установи, че ползвателят на помощта 
е представил декларация и/или документ с 
невярно съдържание, неистински или пре­
правени такива, независимо от момента на